מעשייה אורבנית

מעשייה אורבנית הוא סרט קולנוע עצמאי ישראלי בבימויו של אליאב לילטי, שיצא להקרנה בסינמטקים ב-6 במרץ 2013. הוא הוקרן בהקרנת טרום בכורה בפסטיבל קולנוע דרום 2012 במסגרת תחרות קולנוע פרינג'. "מעשייה אורבנית" השתתף בפסטיבל "First Time Fest!" בניו יורק, תחרות שנערכה בין תריסר סרטים בראשית מרץ 2013. אח בן 17 ואחות בת 18 מתעוררים בוקר אחד במיטה עירומים. אמם נפטרה שבועות מספר קודם לכן ובקשתה האחרונה מילדיה הייתה שיאתרו את אביהם שעזב אותם כשהיו תינוקות. למסעם בעקבות האב מצטרפת הצלע השלישית, שבינה לבין הנערה קשר אינטימי. הנער לא שבע נחת מקשר זה, הוא חפץ באחותו לעצמו. ואת תסכוליו המיניים הוא פורק אצל מורתו לתנ"ך, שמצידה נשואה לאיש פרסום מתוסכל. בעודם מנהלים חיים רומנטיים ומיניים פעילים, מסעם בעקבות האב מוליך אותם אל בתי חולים, מוסדות סיעודיים ובתי מעצר, הם נקלעים למפגשים עם שלל דמויות המאפשרות להם הצצה אל העתיד האפשרי הצפוי להם. אליאב לילטי החל לכתוב את התסריט בשלהי 2007 - ראשית 2008, ועורך התסריט היה אסף ציפור. סיפור האהבה בין האח לאחות והבחורה הנוספת מבוסס על אח ואחות שלילטי הכיר בחייו וכמו כן על הסרט "הילדים הנוראים" של קוקטו. לילטי הושפע בעשיית הסרט גם מבמאי הקולנוע לארי קלארק. בשלב מסוים הצטרף ללילטי כמפיק שי ורקר (שהפיק את "חכמת הבייגלה" ו"ברונו מאוהב"). לילטי ערך אודישנים במשך שנתיים, עד שמצא את הנער והנערה אותם חיפש (ברק פרידמן ונעה פרידמן) לתפקידים הראשיים. הצילומים נערכו במשך 24 ימים בחודשים דצמבר 2009 וינואר 2010. עוזרת הבמאי של לילטי הייתה דפני ליף, לפני המהפכה החברתית, שהייתה בין מנהיגיה. הסרט צולם במצלמות רפלקס דיגיטליות של חברת קנון מסוג D1 ו-7D. אלו מצלמת וידאו ברזולוציה גבוהה, שמאפשרת לצלם במינימום תאורה מבלי לאבד איכות. זוהי הפעם הראשונה שצולם בישראל סרט קולנוע במצלמה זו. על המוזיקה לסרט הופקד יובל מסנר, אשר ערך עיבודים ליצירות קלאסיות של בטהובן (סונטת ליל ירח), באך (שאקון) ושוברט. כמו כן מופיעה בתפקיד אורח הזמרת זהר וגנר ולהקתה, "המסריחים". העבודה על הסרט הסתיימה באפריל 2012. מדיה וקבצים בנושא מעשייה אורבנית בוויקישיתוף "מעשייה אורבנית", במסד הנתונים הקולנועיים IMDb (באנגלית) "מעשייה אורבנית", באתר AllMovie (באנגלית) "מעשייה אורבנית", באתר ספר הקולנוע הישראלי "מעשייה אורבנית", באתר אידיבי "מעשייה אורבנית", במסד הנתונים הקולנועיים KinoPoisk (ברוסית) "מעשייה אורבנית", במיזם "אישים" לתיעוד היצירה הישראלית אתר הסרט הסרט לצפייה ישירה בוואלה VOD נחום מוכיח, ריאיון - איך לספר מעשייה אורבנית, באתר הבמה, 19 במרץ 2013 אהוד קינן, מישל דור, רפלקס על הסט: סרט עלילתי מצולם בדיגיטלית, באתר ynet, 29 בדצמבר 2009 מיכאל נחמן, הוליווד במוצא, באתר "זמן מבשרת", 7 בינואר 2010 מתן אברמוביץ', עכבר העיר אונליין, אוהד קנולר וסנדרה שדה יופיעו בסרט עצמאי ודל תקציב, באתר הארץ, 4 בפברואר 2010 מאיה כהן, זה הסרט שלו, באתר ישראל היום, 4 בפברואר 2010 עינב שיף‏, לא רק "עג'מי", באתר וואלה, 5 בפברואר 2010 יאיר רוה, בקרוב: "מעשיה אורבנית", בבלוג הקולנוע "סינמסקופ", 11 פברואר 2010 סרט הקולנוע הראשון בארץ שצולם עם מצלמות SLR, באתר "דיגיטלי פלוס", המגזין לאודיו, וידאו וצילום דיגיטלי, 6 ביוני 2010 יאיר רוה, "מעשיה אורבנית": הערב הבכורה, בבלוג הקולנוע "סינמסקופ", 13 יוני 2012 מערכת ערוץ התרבות, ‏הצצה בלעדית: כשאח ואחות מתעוררים יחד ערומים, באתר ‏מאקו‏, 21 בפברואר 2013 רן בוקר, ראיון - אסתי ירושלמי: "עירום הוא סוג של חופש", באתר ynet, 6 במרץ 2013 יאיר רוה, "מעשיה אורבנית", ביקורת, בבלוג הקולנוע "סינמסקופ", 8 מרץ 2013 מרט פרחומובסקי‏, "מעשייה אורבנית": אמיץ, פרובוקטיבי וחסר תקדים, באתר וואלה, 10 במרץ 2013 שמוליק דובדבני, "מעשייה אורבנית": הסרט הוא עירום, באתר ynet, 12 במרץ 2013 איתן ווייץ, מעשיה אורבנית: הנעורים הם פריוויו מרתק לחרא של חיים, באתר איתן – קולנוע מזווית אישית, 7 במרץ 2013 אתר הפסטיבל First Time Fest!